Ons musiekblogger Ian Bredenkamp het soos altyd op 'n Maandag 'n liedjie vir elke dag van die werkweek gekies. Natuurlik skop ons vandeesweek af met Rihanna, terwyl Katy Perry seker maak jy hoor haar brul . . .
Vandeesweek is dit Rihanna wat die land laat gons. Die skoonheid van Barbados het gisteraand voor 'n stampvol FNB-stadion gesing as deel van haar Diamonds-toer, en Woensdag kies sy koers Kaapstad toe. Hier is haar nuutste groot ballade, Stay, saam met Mikky Ekko.
Vandag is die herdenking van die dag in 1967 toe die folk-ster en aktivis Joan Baez en 123 ander mense in hegtenis geneem is omdat hulle die ingang tot 'n induksiesentrum vir die weermag in Kalifornië versper het om teen die oorlog in Viëtnam te betoog. Hier is haar treffer Diamonds and Rust.
Die grootste liedjie vandeesweek in SA is Katy Perry se Roar!
Donderdae krap ons in die oude doos rond. Onthou jy hierdie treffer uit die 1980's deur Ryan Paris? Die liedjie Dolce Vita sal jou terugvoer na gister.